CELEX: 31984R2940
Language: el
Date: 1984-10-19 00:00:00
Title: Κανονισμός (ΕΟΚ) αριθ. 2940/84 της Επιτροπής της 19ης Οκτωβρίου 1984 που τροποποιεί τον κανονισμό αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους

Avis juridique important

|

31984R2940

Κανονισμός (ΕΟΚ) αριθ. 2940/84 της Επιτροπής της 19ης Οκτωβρίου 1984 που τροποποιεί τον κανονισμό αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους  

Επίσημη Εφημερίδα αριθ. L 277 της 20/10/1984 σ. 0007 - 0007 Ισπανική ειδική έκδοση: Κεφάλαιο 03 τόμος 32 σ. 0146  Πορτογαλική ειδική έκδοση : Κεφάλαιο 03 τόμος 32 σ. 0146 

***** ΚΑΝΟΝΙΣΜΟΣ (ΕΟΚ) αριθ. 2940/84 ΤΗΣ ΕΠΙΤΡΟΠΗΣ  της 19ης Οκτωβρίου 1984  που τροποποιεί τον κανονισμό αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2260/84 (2),  τον κανονισμό αριθ. 115/67/ΕΟΚ του Συμβουλίου της 6ης Ιουνίου 1967 περί καθορισμού των κριτηρίων για τον προσδιορισμό της τιμής της διεθνούς αγοράς των ελαιούχων σπόρων, καθώς και του τόπου διελεύσεως στα σύνορα (3), όπως τροποποιήθηκε τελευταία από τον κανονισμό (ΕΟΚ) αριθ. 1983/82 (4), και ιδίως το άρθρο 7,  Εκτιμώντας:  ότι με τον κανονισμό αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2037/84 (6), καθορίζονται οι αποδόσεις σε έλαιο και πλακούντες ηλιανθόσπορων· ότι ο κανονισμός (ΕΟΚ) αριθ. 1102/84 του Συμβουλίου της 31ης Μαρτίου 1984 για τον καθορισμό, για την περίοδο εμπορίας 1984/85, των ενδεικτικών τιμών και των τιμών παρεμβάσεως για τους κραμβόσπορους, τους γογγυλόσπορους και τους ηλιανθόσπορους (7) τροποποίησε τον ποιοτικό τύπο των ηλιανθόσπορων, αυξάνοντας την περιεκτικότητα σε έλαιο από 40 % σε 42 %· ότι πρέπει, κατά συνέπεια, να προσαρμοστεί η τιμή των εν λόγω αποδόσεων στο νέο ποιοτικό τύπο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός αριθ. 225/67/ΕΟΚ τροποποιείται ως εξής:  1. Στο άρθρο 5 στοιχείο β), οι όροι «38 χιλιόγραμμα» και «43 χιλιόγραμμα» αντικαθίστανται, αντίστοιχα, από τους όρους «40 χιλιόγραμμα» και «41 χιλιόγραμμα», και στο στοιχείο γ), οι όροι «38 χιλιόγραμμα» και «59 χιλιόγραμμα» αντικαθίστανται, αντίστοιχα, από τους όρους «40 χιλιόγραμμα» και «57 χιλιόγραμμα» .  2. Στο άρθρο 8 παράγραφος 1 στοιχείο β), οι όροι «38 χιλιόγραμμα» και «43 χιλιόγραμμα» αντικαθίστανται, αντίστοιχα, από τους όρους «40 χιλιόγραμμα» και «41 χιλιόγραμμα», και στο στοιχείο γ), οι όροι «38 χιλιόγραμμα» και «59 χιλιόγραμμα» αντικαθίστανται, αντίστοιχα από τους όρους «40 χιλιόγραμμα» και «57 χιλιόγραμμα».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 208 της 3. 8. 1984, σ. 1.  (3) ΕΕ αριθ. 111 της 10. 6. 1967, σ. 2196/67.  (4) ΕΕ αριθ. L 215 της 23. 7. 1982, σ. 6.  (5) ΕΕ αριθ. 136 της 30. 6. 1967, σ. 2919/67.  (6) ΕΕ αριθ. L 189 της 17. 7. 1984, σ. 15.  (7) ΕΕ αριθ. L 113 της 28. 4. 1984, σ. 8.